تورکیه-‌نین خزینه و مالیه ناظیری برات آلبایراق تورکیه ایقتیصادیاتی‌نین اکتبر آییندا رکورد الده ائده بیله جگینی سؤیله‌دی.
تورکیه‌-نین خزینه و مالیه ناظیری برات آلبایراق ایستانبولدا 22-جی "اینترناسیونال بیزنس فوروم"دا (IBF) ایشتیراک ائتدی.
فورومدا چیخیش ائدن ناظیر ایقتیصادیات‌داکی مومکون دالغالانمالارا قارشی تدبیرلر گؤره‌جک‌لرینی بیلدیردی.
تورم ایله موباریزه ایستیقامتینده ایشلرین داوام ائتدیگینی قئید ائدن آلبایراق: "قیدا سئکتورون‌داکی تورمه قارشی ایستراتژی یول خریطه‌سی حاضیرلاییریق" دئیه دانیشدی.
مالیه سیاستینده بودجه دیسیپلینه جدی شکیلده عمل ائتدیک‌لرینی ایفاده ائدن ناظر: "نوامبر و دسامبر آیلاری‌نین رقم‌لرینده جدی ایره‌لیلمه ایله تورم هدف‌لریمیزه چوخ یاخین بیر نتیجه الده ائدجییک" دئدی.
خاریجی پول داکی دوشوشون مثبت بیر حال اولدوغونو وورغولایان آلبایراق کردیت فایزلرینده ده آزالما‌لارین اولدوغونو و بونون دسامبر آییندا داها دا دوشه جگینی بیلدیردی.
